stanford-oval/wikipedia huggingface dataset:
Martin Eberhard

Martin Eberhard
Martin Eberhard (s. 15. toukokuuta 1960 Berkeley, Kalifornia) on yhdysvaltalainen insinööri ja yrittäjä.
Eberhard varttui Kensingtonissa. Hän sai Illinoisin yliopistosta (Urbana-Champaign) vuonna 1982 kandidaatin arvon tietokonetekniikassa ja vuonna 1984 maisterin arvon sähkötekniikassa. Eberhard työskenteli sähköinsinöörinä Wyse Technologyssa ja elektroniikan varapuheenjohtajana Belfort Memory International -yhtiössä. Hän oli mukana perustamassa Network Computing Devicesia ja toimi sen pääinsinöörinä.
Vuonna 1997 Eberhard perusti Marc Tarpenningin kanssa NuvoMedian, jonka kehittämä e-kirjan lukulaite Rocket eBook ilmestyi vuonna 1998. Eberhard toimi yrityksen toimitusjohtajana, kunnes se myytiin vuonna 2000. Hän perusti vuonna 2003 Tarpenningin kanssa Tesla Motorsin. Eberhard erosi Teslan toimitusjohtajan tehtävistä vuoden 2007 loppupuolella, mutta liittyi yhtiön neuvoa-antavaan elimeen. Hän lähti yrityksen palveluksesta vuonna 2008, mutta pysyi sen osakkaana.
Eberhard nosti vuonna 2009 kunnianloukkauskanteen Elon Muskia vastaan, koska Musk väitti itseään Teslan perustajaksi ja halvensi Eberhardia julkisuudessa. Asia ratkaistiin sovittelulla. Musk syytti vuonna 2021 Eberhardia pahimmaksi urallaan tapaamakseen ihmiseksi ja väitti tämän olleen lähellä tuhota Tesla-yhtiön.
Yanni Gourde

| Yanni Gourde |
| --- | --- |
 Yanni Gourde vuonna 2017.
Henkilötiedot
Syntynyt: 15. joulukuuta 1991 (ikä 33) Saint-Narcisse, Quebec
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  175 cm
Paino:  78 kg
Seura
Seura:  Tampa Bay Lightning
Sarja:  NHL
Pelinumero:  37
Pelaajaura
Pääsarjaura:  2015–
Aik. seurat:  Victoriaville Tigres (QMJHL) Worcester Sharks (AHL) San Francisco Bulls (ECHL) Kalamazoo Wings (ECHL) Syracuse Crunch (AHL) Seattle Kraken (NHL)
Yanni Gourde (s. 15. joulukuuta 1991 Saint-Narcisse, Quebec) on kanadalainen jääkiekkoilija, joka pelaa NHL-joukkue Tampa Bay Lightningissa. Gourde on varaamaton pelaaja, joka teki Tampa Bay Lightningin kanssa sopimuksen keväällä 2014 ja pelasi ensimmäisen NHL-ottelunsa kaudella 2014–2015. 13.3.2018 mennessä Gourde on pelannut NHL:n runkosarjassa 91 ottelua tehopistein 30+33=63. Seattle Kraken varasi Gourden joukkueeseensa vuoden 2021 laajennusvaraustilaisuudessa.
Maaliskuussa 2025 Kraken kauppasi Gourden takaisin Lightningiin yhdessä Oliver Bjorkstrandin ja viidennen kierroksen varausvuoron vuoden 2026 varaustilaisuudessa kanssa vaihdossa Michael Eyssimontiin, ensimmäisen kierroksen varausvuoroon vuoden 2026 varaustilaisuudessa, ensimmäisen kierroksen varausvuoroon vuoden 2027 varaustilaisuudessa ja toisen kierroksen varausvuoroon vuoden 2025 varaustilaisuudessa.
Lihavuus

| Lihavuus |
| --- | --- |
 Oikeanpuoleisen miehen vyötärö on 152, keskimmäisen 114 ja vasemmanpuoleisen 84 cm. Ihanteellinen vyötärönympärys on miehillä alle 100 ja naisilla alle 90 cm
Luokitus
ICD-10:  E66
ICD-9:  278
OMIM:  601665
MedlinePlus:  007297
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Sairaalloisen lihavan miehen keho
Sairaalloisen lihavaa naista esittävä Kivikautinen veistos Willendorfin venus
Lihavuus eli obesiteetti tarkoittaa tilaa, jossa kehossa on runsaasti tai liikaa rasvakudosta. Ihmisen rasvakudos sijaitsee pääosin ihon alla, mutta sitä saattaa kertyä myös vatsaonteloon ja sisäelimiin. Tutkimuksissa lihavuudella tarkoitetaan usein painoindeksiä 30 kg/m2 tai yli.
Päärynälihavuudessa rasvaa kertyy etenkin lanteille, vyötärölle ja pakaroihin. Päärynälihavilla ihmisillä on valkoisten rasvasolujen lomassa sijaitsevia beigenvärisiä rasvasoluja, jotka tuottavat  monenlaisia terveyshyötyjä. Liikunta ja kylmälle altistaminen tuottavat lisää beigejä rasvasoluja.
Omena- eli vyötärölihavuudessa rasvaa kertyy etenkin kehon etupuolelle vyötärön tienoille. Vyötärölihavilla on usein paljon vatsaontelon sisäistä viskeraali- eli sisäelinrasvaa, jolla on terveydelle haitallisia vaikutuksia.
Yhdysvalloissa lohtusyöminen on tekijä Yhdysvaltojen lihavuuskriisissä  ja lohtusyöminen on yhdistetty krooniseen stressiin.
Lihavuuden mittaaminen ja arviointi

Lihavuutta voidaan mitata mittaamalla ihmisen rasvaprosentti eli rasvakudoksen painon osuus kehon kokonaispainosta. Tämä tehdään tätä varten kehitetyllä laitteella kuten ihopoimumittarilla tai bioimpedanssimittarilla, jonka toiminta perustuu siihen, että rasvakudos johtaa vain heikosti sähköä. Voidaan myös käyttää vedenalaispunnitusta, jossa ihminen punnitaan sekä kuivana että veden alla. Rasvaprosentti voidaan myös arvioida vyötärönympäryksen ja pituuden suhteen avulla tai arvioitavan henkilön vyötärö-lantio-suhteen avulla. Vyötärölihavuuden arvioinnissa käytetään sääntöä, jonka mukaan vyötärön ympärys ei saisi ylittää naisilla 90 ja miehillä 100 senttimetriä.
Rasvakudoksen suhteellista määrää voidaan myös arvioida laskemalla ihmisen painoindeksi, joka saadaan kaavasta painokilot jaettuna pituuden neliöllä (kg/m²).  Normaalipainon ylärajaksi on sovittu on 25 kg/m², ylipaino on alueella 25–30 kg/m². Lihavaksi arvoidaan tällöin ihminen, jonka painoindeksi on yli 30 kg/m². Alueen 35–40 painoindeksi viittaa vaikeana lihavuuteen ja yli 40:n painoindeksi sairaalloiseen lihavuuteen. Edellä mainittuja lukuja ei voida käyttää alle 18-vuotiaiden lihavuuden määrittelyyn. Painoindeksi on kuitenkin erittäin huono mittari erityisesti kurvikkaille ja lihaksikkaille ihmisille. Painoindeksillä ei voida arvioida tarkkaan rasvakudoksen määrää, koska painoindeksi ei kerro, muodostuuko ylipaino tavallista suuremmasta rasvakudoksesta, jolla on pieni ominaispaino vai tavallista isommasta lihasmassasta, jolla on suuri ominaispaino. Painoindeksi ei havainnollista myöskään tilannetta, jossa lihavan ihmisen normaali paino aiheutuu siitä, että hänellä on tavallista pienemmät lihakset.
Keskivartalolihavuus voidaan arvioida vyötärönympäryksen mittauksella. Jos miehen vyötärönympärys ylittää 100 cm tai naisen 90 cm, kyseessä on vyötärölihavuus. Vyötärön ympärysmitan kasvamiseen viitataan myös termillä omenalihavuus.
Lihomisen fysiologinen mekanismi

Lihomisen taustalla vaikuttavista mekanismeista on kehitetty useita tieteellisiä malleja. Tunnetuimmat mallit ovat energiatasapainomalli (energy balance model, EBM) ja hiilihydraatti-insuliinimalli (carbohydrate-insulin model, CIM). Lisäksi on olemassa hapetus-pelkistysmalli, reduktio-oksidaatiomalli (reduction-oxidation).
Energiatasapainomallin mukaan lihavuuden syy on liian suurien kalorimäärien nauttiminen ja liian vähäinen liikuntaa. Toisaalta on huomattu, että sama kalorien ja liikunnan määrä lihottaa hyvin eri tavalla eri ihmisiä. Tämä saattaa johtua siitä, että kullakin ihmisellä vaikuttaisi olevan hyvin yksilöllinen niin sanottu luonnollinen paino, jota keho pyrkii ylläpitämään eli jokaisella on tietty paino, johon on helppo lihoa tai laihtua.
Hiilihydraatti-insuliinimallin mukaan liiallinen insuliinineritys aiheuttaa energian varastoitumista rasvasoluihin hukkalämmöksi muutumisen sijaan. Tämä on seurausta siitä, että korkean glykemiaindeksin hiilihydraatit vapauttavat glukoosia vereen liian nopeasti.
Hapetus-pelkistysmalli painottaa sitä, että esimeriksi teollisesti prosessoitu ruoka sekä eräät ympäristöaltisteet saattavat aiheuttaa lihomista, koska ne syöttävät elimistöön energiataseeseen liittyvää virhetietoa. Virheellinen tieto saa alkunsa aineenvaihduntatuotteiden aiheuttamista hapetus-pelkistysreaktioista.
Yksi ylipainokilo vastaa noin 7 000 kilokalorin liikasaantia. Ylipainoiset ihmiset nauttivat keskimäärin 200–300 kilokaloria liikaa päivässä.
Riskitekijät

Väestössä viime vuosikymmenten aikana tapahtunut lihavuuden yleistyminen voidaan selittää elämäntavoissa tapahtuneilla muutoksilla. Yksilötasolla alttius lihomiseen vaihtelee kuitenkin ihmisten välillä, koska se on osittain perimän säätelemää.
Alkoholista on tullut merkittävä syy suomalaisten miesten lihavuuteen. Kahdesta kolmeen alkoholiannosta päivässä juovat miehet painavat keskimäärin 4,5 kiloa raittiita miehiä enemmän ja heidän vyötärönympäryksensä on 4,5 senttimetriä suurempi.
Ranskassa on havaittu, että alle 900 euroa ansaitsevien joukossa esiintyy lähes neljä kertaa useammin lihavuutta kuin yli 5 000 euron kuukausituloilla elävillä. Syyksi epäillään sitä, ettei pienituloisilla ole varaa syödä riittävästi hedelmiä ja vihanneksia. Myös proteiiniköyhä ruokavalio johtaa helposti lihomiseen. Tämä johtuu siitä, että kylläisyydentunne saavutetaan vasta, kun ruokaa on syöty niin paljon, että proteiinia on saatu riittävästi.
Päivittäisen ravinnon jakaminen moneen eri ateriaan ja välipalaan lisää lihomisriskiä. Lihomisen ehkäisemiseksi olisi edullisinta syödä vain 1–2 kertaa päivässä.
Kliinistä masennuksesta sairastavilla on 58 prosenttia muita suurempi riski lihoa.
Myös geenit säätelevät rasvakudoksen kertymistä. Suurin merkitys lihomiselle näyttäisi olevan FTO-geenillä, mutta se ei vaikuta laihtumiseen. BMJ-lehden meta-analyysissä FTO-geenin vaikutus painoon oli 0,9 kiloa, muussa tutkimuksessa 3 kiloa, mutta esimerkiksi Englannissa tyypillinen ylipaino on suuruusluokkaa 15–50 kiloa.
Ehkäisevät tekijät

Liikunta vähentää perinnöllisten tekijöiden vaikutusta painoindeksiin. FTO-geenilla ei olekaan yhteyttä painoon niillä, jotka harrastavat liikuntaa keskimääräistä enemmän.
Lihavuus Suomessa

Suomalaisista oli vuonna 2022 lihavia 23 prosenttia (painoindeksi yli 30:n).
| Sukupuoli |  % |
| --- | --- |
Miehet: 22,6
Naiset: 24,0
Yhteensä: 23,3
Terve Suomi 2022–2023 -tutkimuksessa 44 prosentilla miehistä ja 48 prosentilla naisista esiintyi vyötärölihavuutta (vyötärönympärys miehillä yli 100 cm ja naisilla yli 90 cm), mikä vastaa noin kahta miljoonaa aikuista henkilöä.
| Ikäryhmä | Arvo (%) | 95 % lv>  alaraja | 95 % lv>  yläraja | Havaintomäärä | Väestömäärä-estimaatti |
| --- | --- | --- | --- | --- | --- |
| 20-39 | 25,0 | 21,4 | 28,8 | 661 | 178 000 |
| 40-54 | 46,3 | 42,1 | 50,5 | 589 | 240 000 |
| 55-64 | 60,6 | 55,5 | 65,7 | 490 | 215 000 |
| 65-74 | 55,8 | 50,6 | 60,9 | 546 | 183 000 |
| 75+ | 51,2 | 45,3 | 57,2 | 336 | 125 000 |
| Yhteensä | 44,0 | 42,0 | 45,9 | 2 622 | 941 000 |
| Ikäryhmä | Arvo (%) | 95 % lv>  alaraja | 95 % lv>  yläraja | Havaintomäärä | Väestömäärä-estimaatti |
| --- | --- | --- | --- | --- | --- |
| 20-39 | 25,5 | 22,3 | 28,9 | 766 | 170 000 |
| 40-54 | 49,4 | 45,5 | 53,4 | 680 | 244 000 |
| 55-64 | 62,6 | 58,7 | 66,5 | 575 | 226 000 |
| 65-74 | 61,5 | 57,5 | 65,3 | 639 | 223 000 |
| 75+ | 58,1 | 51,7 | 64,3 | 422 | 206 000 |
| Yhteensä | 47,9 | 46,1 | 49,7 | 3 082 | 1 069 000 |
Suurin osa suomalaisista lihoo koko elämänsä ajan siten, että lihominen on nopeinta 25-39-vuotiaana.
Varusmiesten keskipaino nousi yli 7 kiloa vuosina 1993–2020, vaikka heidän keskipituutensa ei juurikaan kasvanut. Iäkkäiden miesten painoindeksi on kasvanut tasaisesti 1960-luvulta lähtien.
Iltalehden artikkelin mukaan suomalainen keskivertomies oli 177-senttinen ja 87-kiloinen vuonna 2018, kun taas keskivertonaisen vastaavat mitat olivat 163 senttiä ja 73 kiloa.
Asenteet

Lihavuutta ihannoitiin vielä ennen ensimmäistä maailmansotaa, koska se kertoi vauraudesta. Länsimaissa lihavuuteen suhtaudutaan nykyisin kuitenkin negatiivisesti. Lihavilla naisilla on kaksinkertainen riski joutua työttömäksi ja heidän palkkansa on keskimäärin viisi prosenttia pienempi kuin normaalipainoisilla.
Lihavuuden fysiologiset vaikutukset

Vyötärönympäryksen kasvu lisää estradioli-sukupuolihormonin tuotantoa naisen ihonalaisessa rasvassa.
Keskivartalon rasvakudoksen lisääntyminen saattaa aiheuttaa myös vatsanpeitteiden erkaantumisen. Vatsasta tulee tällöin tynnyrin muotoinen ja vatsalihasten väliin tulee harjumainen pullistuma vatsalihaksia jännitettäessä.
Lihavuuskeskustelu ja syömishäiriöt

Professori Mikael Fogelholmin mukaan lihavuus on paitsi terveysiski yksilölle myös taloudellinen rasite yhteiskunnalle jo hoitokulujen vuoksi. Fogelholmin tietojen perusteella lihavuuskeskustelun aikaansaama syömishäiriön riski on vakava asia mutta silti pientä verrattuna lihavuuden kokonaishaittoihin.
Aiheesta muualla

Lihavien osuus 25–64-vuotiaasta väestöstä 1978–2012 Findikaattori.
Merkittävästi lihavien (painoindeksi yli 30) osuus väestöstä OECD-maissa vuosituhannen vaihteen tienoilla
Eero (sarjakuva)

| Eero |
| --- | --- |

Alkuperäisteos
Kirjailija:  Petteri Tikkanen
Kieli:  suomi
Kustantaja:  Like
Sivumäärä:  64
ISBN:  978-952-01-0329-3
Löydä lisää kirjojaKirjallisuuden teemasivulta
Eero on Petteri Tikkasen sarjakuva-albumi, jonka päähenkilö on Eero. Eero sai vuoden 2010 Sarjakuva-Finlandian. Eero esiintyi jo Tikkasen Kanerva-albumeissa, mutta Tikkanen halusi tuoda hahmoon uuden näkökulman, ja Eerossa Kanerva jää sivuhenkilöksi.
Tikkanen tarjosi Eeroa ensin Egmontille, mutta "se tuli bumerangina takaisin". Sen kustansi sittemmin Like, ja siinä vaiheessa hän lisäsi siihen pinkkiä ja sinistä. Albumissa Eeron lapsuus loppuu ja hän lähestyy murrosikää. Palkinnon ansiosta Eeron tarina jatkuu, ja tulevat tarinat kertovat mopoikäisestä ja autoikäisestä Eerosta.
Aiheesta muualla

Nenola, Pirjo: Ystävysten tiet eroavat. Iisalmen sanomat. 19.9.2009. Arkistoitu 29.4.2013.
Juha Mäkinen: Eero (Arkistoitu – Internet Archive). Savon sanomat 12.10.2009.
Jarkko Sikiö: Erään lapsuuden loppu. Kvaak.fi 10.1.2010.
Carson Soucy

| Carson Soucy |
| --- | --- |

Henkilötiedot
Syntynyt: 27. heinäkuuta 1994 (ikä 30) Viking, Alberta
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  195 cm
Paino:  96 kg
Seura
Seura:  New York Rangers
Sarja:  NHL
Pelaajaura
Pääsarjaura:  2018–
Aik. seurat:  Minnesota-Duluthin yliopisto (NCAA) Minnesota Wild (NHL) Iowa Wild (AHL)  Seattle Kraken (NHL)   Vancouver Canucks (NHL)
NHL-varaus:  137. varaus, 2013 Minnesota Wild
Carson Soucy (s. 27. heinäkuuta 1994, Viking, Alberta) on kanadalainen jääkiekkoilija, joka pelaa NHL-joukkue New York Rangersissä.
Minnesota Wild varasi Soucyn vuonna 2013, ja hän teki NHL-debyyttinsä huhtikuussa 2018. Lokakuussa 2020 Soucy teki Wildin kanssa kolmivuotisen ja yhteensä 8,25 miljoonan dollarin arvoisen jatkosopimuksen.
Heinäkuussa 2023 Soucy teki vapaana agenttina Vancouver Canucksin kanssa kolmen vuoden ja yhteensä 9,75 miljoonan dollarin arvoisen sopimuksen.
Maaliskuussa 2025 Canucks kauppasi Soucyn New York Rangersiin vaihdossa kolmannen kierroksen varausvuoroon vuoden 2025 varaustilaisuudessa.
Take Me Back To Eden

| Take Me Back To Eden Sleep Token |
| --- | --- | --- |

Studioalbumin tiedot
 Studio : Treehouse studio, Derbyshire, Englanti
 Julkaistu: 19. toukokuuta 2023
 Tuottaja(t): Vessel, Carl Brown
 Tyylilaji: Progressiivinen metalli, djent, alternative metal, pop, R&B
 Kesto: 63.26
 Levy-yhtiö: Spinefarm
Sleep Token muut julkaisut
| This Place Will Become Your Tomb 2021 | Take Me Back To Eden 19. toukokuuta 2023 |   |
Singlet albumilta Take Me Back To Eden
 ”Chokehold” Julkaistu: 5. tammikuuta 2023  ”The Summoning” Julkaistu: 6. tammikuuta 2023  ”Granite” Julkaistu: 19. tammikuuta 2023  ”Aqua Regia” Julkaistu: 20. tammikuuta 2023  ”Vore” Julkaistu: 16. helmikuuta 2023  ”DYWTYLM” Julkaistu: 20. huhtikuuta 2023
Take Me Back To Eden on brittiläisen metalliyhtye Sleep Tokenin kolmas studioalbumi, joka julkaistiin 19. toukokuuta 2023. Albumi oli Spotifyn vuoden 2023 kuunnelluin metallialbumi. Joulukuuhun 2024 mennessä albumi on myynyt briteissä kultaa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Chokehold | 5.04 |  |  |  |  |  |  |  |
| 2. | The Summoning | 6.35 |  |  |  |  |  |  |  |
| 3. | Granite | 3.45 |  |  |  |  |  |  |  |
| 4. | Aqua Regia | 3.56 |  |  |  |  |  |  |  |
| 5. | Vore | 5.39 |  |  |  |  |  |  |  |
| 6. | Ascensionism | 7.08 |  |  |  |  |  |  |  |
| 7. | Are You Really Okay? | 5.06 |  |  |  |  |  |  |  |
| 8. | The Apparition | 4.28 |  |  |  |  |  |  |  |
| 9. | DYWTYLM (lyh. Do You Wish That You Loved Me) | 4.00 |  |  |  |  |  |  |  |
| 10. | Rain | 4.12 |  |  |  |  |  |  |  |
| 11. | Take Me Back To Eden | 8.20 |  |  |  |  |  |  |  |
| 12. | Euclid | 5.13 |  |  |  |  |  |  |  |
|  |  | Kokonaiskesto: 63:26 |  |  |  |  |  |  |  |
Tausta

Sleep Token julkaisi ensimmäisen singlensä "Chokehold" 5. tammikuuta 2023, ja heti seuraavana päivänä julkaisiin toinen single "The Summoning". Näitä seurasivat singlet "Granite" ja "Aqua Regia", jotka julkaistiin 19. ja 20. tammikuuta. Helmikuussa Sleep Token kertoi virallisesti julkaisevansa keväällä kolmannen studioalbuminsa Take Me Back to Eden, ja samana päivänä julkaistiin viides single "Vore". Kuudes ja viimeinen single "DYWTYLM" julkaistiin 20. huhtikuuta 2023.
Palkinnot

22. elokuuta 2024, Take Me Back To Eden -albumi voitti Heavy Music Awardsin vuoden parhaan albumin palkinnon. 12. joulukuuta 2024, Sleep Token voitti Billboard Music Awardseissa parhaan hard rock albumin palkinnon.
Vuoden 2023 lopussa Take Me Back to Eden sisältyi useiden musiikkijulkaisujen Top listoille:
| Julkaisija | Lista | Sijoitus | Lähde |
| --- | --- | --- | --- |
| Alternative Press | Lukijoiden Top 5 parhaimmat albumit (2023) | #5 |  |
| Alternative Press | Top 50 parhaimmat albumit (2023) | ei järjestystä |  |
| Kerrang! | 2023 Top 50 metallialbumit (lukijoiden äänestys) | #3 |  |
| Metal Hammer | 2023 Top 50 metallialbumit | #1 |  |
| Metal Hammer | 2023 Top 50 metallialbumit | #4 |  |
| Metal Injection | Vuoden 2023 Top 20 albumit | #5 |  |
| NME | Vuoden 2023 parhaat albumit | #21 |  |
| Revolver | 5 parhainta albumita vuodelta 2023 (lukijoiden äänestys) | #1 |  |
| Revolver | Top 30 parhaimmat albumit vuodelta 2023 | #1 |  |
| Rock Sound | 2023 Top 50 parhaimmat albumit | #1 |  |
Superbaseball

| Baseballin SM-sarja |
| --- | --- |
 Meneillään oleva kausi Baseballin SM-sarja 2025 

Laji:  baseball
Maa(t):   Suomi
Perustettu:  1981
Joukkueita:  3
Hallitseva mestari:  Espoo Expos
Eniten mestaruuksia:  Espoo Expos (20)
Alempi taso:  Baseballin Suomi-sarja
TV:  Ruutu+
Superbaseball (aik. Baseballin SM-sarja) on Suomen korkein sarjataso baseballissa. Se toimii Suomen Baseball- ja Softball-liiton alaisuudessa. Baseballin SM-sarjaa on pelattu vuodesta 1981 lähtien, jolloin ensimmäisen Suomen-mestaruuden voitti helsinkiläinen Hawks. Nykyisin Baseballin SM-sarjan hallitseva seura on Espoo Expos, joka on voittanut mestaruuden 20 kertaa.
Kerrallaan sarjassa on yleensä ollut noin viisi joukkuetta, jotka suurimmaksi osaksi ovat olleet kotoisin pääkaupunkiseudulta. Ainoat pääkaupunkiseudun ulkopuoliset Suomen mestarit ovat Riihimäen Piraijat (1994) ja Tampere Tigers (2021).
Historia

Baseballin SM-sarjan ensimmäinen kausi pelattiin vuonna 1981, jolloin ensimmäiseksi Suomen mestariksi nousi Hawks. Joukkueita sarjassa on pelannut kerrallaan aina noin viisi, mutta joukkuelista on vaihdellut runsaasti. Kautta 1992 ei pelattu lainkaan laman takia, minkä myötä sarjan historia jakautui kahteen osaan: vuotta 1992 edeltävä ja sen jälkeinen aika. Baseball-Puumat on Suomen vanhin baseball-seura ja ainoa, joka on selvinnyt 1980-luvulta asti.
Sarjajärjestelmä

Baseballin SM-sarjaa on pelattu viime kausina runkosarja-finaali-sarjajärjestelmällä pienin muutoksin.
Runkosarjassa jokainen joukkue pelaa 14–16 ottelua (vaihtelua kausien välillä), jonka jälkeen runkosarjan kaksi parhaiten sijoittunutta joukkuetta kohtaa toisensa kolmen ottelun finaalisarjassa, joka määrittää lopullisen Suomen mestarin.
Joukkueet

Vuoden 2024 Baseballin SM-sarjan kauteen osallistui kolme joukkuetta.
Espoo Expos
Baseball-Puumat
Tampere Tigers
Mestarit

| Kausi | Seura |
| --- | --- |
1981: Hawks
1982: Wranglers (2)
1983: Baseball-Puumat (3)
1984: Baseball-Puumat (4)
1985: Kintaro
1986: EBSC
1987: Baseball-Puumat (5)
1988: Devils
1989: Devils (2)
1990: Devils (3)
1991: Baseball-Puumat (6)
1992: (kautta ei pelattu)
1993: Baseball-Puumat (7)
1994: Riihimäen Piraijat
1995: Baseball-Puumat (8)
1996: Espoo Athletics
1997: Espoo Athletics (2)
1998: Espoo Athletics (3)
1999: Baseball-Puumat (9)
2000: Espoo Athletics (4)
2001: Espoo Athletics (5)
2002: Helsinki Icebreakers
2003: Espoo Expos
2004: Espoo Expos (2)
2005: Espoo Expos (3)
2006: Espoo Expos (4)
2007: Espoo Expos (5)
2008: Espoo Expos (6)
2009: Espoo Expos (7)
2010: Espoo Expos (8)
2011: Espoo Expos (9)
2012: Espoo Expos (10)
2013: Espoo Expos (11)
2014: Espoo Expos (12)
2015: Espoo Expos (13)
2016: Espoo Expos (14)
2017: Espoo Expos (15)
2018: Helsinki Mets
2019: Espoo Expos (16)
2020: Espoo Expos (17)
2021: Tampere Tigers (1)
2022: Espoo Expos (18)
2023: Espoo Expos (19)
2024: Espoo Expos (20)
| Seura | Mestaruudet | Ensimmäinen mestaruus | Viimeisin mestaruus |
| --- | --- | --- | --- |
| Espoo Expos | 20 | 2003 | 2024 |
| Baseball-Puumat (Hawks/Wranglers) | 9 | 1981 | 1999 |
| Espoo Athletics | 5 | 1996 | 2001 |
| Devils | 3 | 1988 | 1990 |
| Kintaro | 1 | 1985 | 1985 |
| EBSC | 1 | 1986 | 1986 |
| Riihimäen Piraijat | 1 | 1994 | 1994 |
| Helsinki Icebreakers | 1 | 2002 | 2002 |
| Helsinki Mets | 1 | 2018 | 2018 |
| Tampere Tigers | 1 | 2021 | 2021 |
Aiheesta muualla

Suomen Baseball- ja Softball-liitto.
Espoo Expos SM-sarjajoukkue.
Puumat SM-sarjajoukkue (Arkistoitu – Internet Archive).
Malmi Bullets (Arkistoitu – Internet Archive).
Tampere Tigers.
Kiilin Pantterit (Arkistoitu – Internet Archive).
| n k Superbaseball |
| --- | --- |
 Hallitseva mestari: Espoo Expos
Joukkueet (2024):  Espoo Expos  Puumat  Tampere Tigers 
Ammattilaisbaseballin liigat
| --- | --- |
Major Leagues: 
Nykyiset: USA & Kanada: Major League Baseball: American League · National League  Japani: Nippon Professional Baseball: Central League · Pacific League Etelä-Korea: KBO League Taiwan: Chinese Professional Baseball League
Lopetetut: National Association · American Association · Union Association · Players League · Federal League · Negro League Baseball · All-American Girls Professional Baseball League · Nippon Baseball League · Taiwan Major League · China Baseball Association · Australian Baseball League · Continental League · Cuban League · National Association of Base Ball Players · International Baseball League of Australia
Minor Leagues: 
Triple-A: International League · Pacific Coast League · Mexican League (Meksiko)
Double-A: Eastern League · Southern League · Texas League
Class-A Advanced: California League · Carolina League · Florida State League
Class-A: Midwest League · South Atlantic League
Class-A lyhyt kausi: New York - Penn League · Northwest League
Aloittelija-liigat: Appalachian League · Arizona League · Dominican Summer League · Gulf Coast League · Pioneer Baseball League · Venezuelan Summer League
Independent League Baseball: 
Nykyiset: American Association · Atlantic League · Can-Am League · Continental Baseball League · Frontier League · Golden Baseball League · New York State League · Northern League · South Coast League · United League Baseball
Lopetetut: All-American Association · Canadian Baseball League · Central Baseball League · Golden State League · Great Central League · Heartland League · Southeastern League · Western Baseball League
Muita liigoja: 
Japani: Western League · Eastern League
Talvi-liigat: Itsenäiset: Arizona · Dominikaaninen tasavalta · Meksiko · Puerto Rico · Texas  Sisarliigat: Arizona · Havaiji · Venezuela
Kansainväliset liigat: Honkbal Hoofdklasse (Hollanti) · Serie A1 (Italia) · China Baseball League (Kiina) · Israel Baseball League (Israeli) · Shikoku Island League (Japani) · Bundesliga (Saksa) · División de Honor de Beisbol (Espanja) · Kansai Big Six Baseball League (Japani) · Tohto University Baseball League (Japani) · Tokyo Big 6 Baseball League (Japani) ·  Elitserien (Ruotsi) · Baseball Philippines (Filippiinit) · Baseballin SM-sarja (Suomi)
Baseballin SM-sarjakaudet
1981
1982
1983
1984
1985
1986
1987
1988
1989
1990
1991
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
Luettelo Suomen maakuntaruoista

Tämä on luettelo Suomen maakuntaruoista.